Toño Núñez

**Xosé Antón Núñez Álvarez**, coñecido como **Toño Núñez**, nado en Vilameixide (Freixís, Navia de Suarna) o 18 de xaneiro de 1959, é un mestre e escritor galego.

## Traxectoria 
Estudou Maxisterio e, despois de traballar como mestre infantil durante máis de 20 anos, pasou a exercer como mestre de galego no IES de Palas de Rei (Lugo).

No ano 1986 gañou o I Premio Buril das Letras Galegas de narrativa, feito que o levou a tomar máis en serio a súa vocación coma escritor. A súa obra inclúe libros infantís, unha obra para adultos, relatos breves, poemas e artigos de opinión. Asemade, ten no seu haber varias mencións literarias.

Foi compoñente do Conxunto Vocal Lugh e do Coro do Hospital, dirixidos por Fernando Gómez Jácome.

En 2018 estreou o proxecto *A gotiña viaxeira*, con Miguel Anxo Macía e Fran Muinelo.

## Obra 
### Literatura infantil 
* *O soño de Ánxela* (1999). A Coruña: Everest Galicia. Ilustracións de Fernando López Juárez. 48 páxs. ISBN 9788440303943.
* *O señor mago e a folla* (2000). A Coruña: Everest Galicia. Ilustracións de Suso Cubeiro. 48 páxs. ISBN 9788440311030.
* *Amores de gato e rato* (2004). Pontevedra: Kalandraka. Ilustracións de Susanna Widmann López. 40 páxs. ISBN 9788484642367.
* *As cores da vida* (2005). Vigo: Ir Indo. Ilustracións de Laura Comesaña Vieitez. 25 páxs. ISBN 9788476805084.
* *Macedonia de froitas* (2005). Vigo: Ir Indo. Ilustracións de Laura Comesaña Vieitez. 26 páxs. ISBN 9788476805091.
* *O pirata Metepata* (2006). A Coruña: Baía. Ilustracións de Xosé Tomás. ISBN 9788496526648.
* *O monstro dos Ancares* (2007). Vigo: Galaxia. 56 páxs. ISBN 978-84-7154-008-9.
* *Mago Goma* (2009) Pontevedra: Kalandraka. Ilustracións de Adriá Fruitós. 40 páxs. ISBN 9788492608126.
* *De como Chispo, o esquío, puido co frío* (2014). Vigo: Galaxia. 36 páxs. Ilustracións de Xosé Tomás. ISBN 978-84-9865-527-8.
* *A gotiña viaxeira* (2018). Silleda: Ed. Fervenza. Ilustracións de Miguel Anxo Macía. 32 páxs. ISBN 9788417094461.
* *Ana e a lúa lueira* (2021). A Coruña: Baía Ed. 38 páxs. ISBN 978-84-9995-366-3. Ilustracións de Noemí López. Música de Fernando Gómez Jácome.

#### *Os Balbinos* 
Con Carlos García Porral publicou en 2020 en Ed. Fervenza a colección *Os Balbinos*, en galego, castelán e inglés, con ilustracións de Gabril Iglesias Sanmartín:

* *Ruta da Prata*, 100 páxs. ISBN 978-84-18136-08-5.
* *Camiño Portugués*, 108 páxs. ISBN 978-84-18136-50-4.
* Camiño Inglés, 100 páxs. ISBN 978-84-18136-51-1.

### Narrativa 
* *Navia, nai* (2006). Deputación de Lugo. 160 páxs. ISBN 978-84-8192-310-0.
* *Mea culpa* (2024). A Coruña: Medulia Ed. 226 páxs. ISBN 978-84-10324-08-4.

### Poesía 
* *Poemas de Amor en Outono* (2014). Sacauntos. ISBN 978-84-16121-43-4 (2ª 2016). Ed. revisada en 2020, Ed. Fervenza, ISBN 978-84-17094-99-7. En 2019 editouse o disco do libro homónimo *Poemas de amor en outono*, coa voz de Xoán Eiriz e a música de Nacho Varela, con dez poemas do autor.

### Obras colectivas 
* *1º Premio Buril das Letras Galegas* (1986). Con *Da morte e da vida*,
* *Relatos de verán (*2002). *La Voz de Galicia*. Con *Cereixas bravas.*
* *Cento sete marés* (2003). Esmelgar, Arte e Comunicación. Lugo. Poema *Radiografía.*
* *Relatos de verán (*2004). *La Voz de Galicia*. Con *A gata.*
* *Relatos de verán (*2005). *La Voz de Galicia*. Con *Desacougo.*
* *Dez anos, dez historias* (2007). Librería Trama, Lugo. Con *Volverei?*
* *Premios Terras de Chamoso (2007-2009)* (2011). Asociación Cultural Arumes do Corgo. on *Rapsodia temporal.*
* *Vivir un soño repetido. Homenaxe a Lois Pereiro* (2011). Asociación de Escritores en Lingua Galega, libro electrónico.
* *Un feixe de poesía na porta* (2013). A porta verde do sétimo andar. Poemas *Latexos de amor, desamor e desacougo.*
* *150 Cantares para Rosalía de Castro* (2015) Libro electrónico). Con *Ai, Rosalía.*

## Premios 
* Gañador do I Premio Buril das Letras Galegas de narrativa, (Burela, 1986)
* Accésit no IV Concurso de Contos Casa da Xuventude (Ourense, 1987)
* Mención Especial no Concurso literario Concello de Culleredo (1987)
* Mención de honor no Concurso literario da Asociación Meigas e Trasgos (apartado de prosa, 1987)
* Segundo Premio do IV Certame de Narración Curta Ánxel Fole (2000)
* Segundo premio do V Certame de Narración Curta Ánxel Fole (2001)
* 2º Premio de relato Revista *A Pipa* de Becerreá (2006)
* 1º Premio de poesía Revista *A Pipa* de Becerreá (2006)
* Accésit no Premio de relato Revista *A Pipa* de Becerreá (2008).

## Notas